google/wiki40b huggingface dataset:
Κλοέ Καρντάσιαν

Προσωπική ζωή

Τον Αύγουστο του 2009 ξεκίνησε τη σχέση της με τον καλαθοσφαιριστή Λαμάρ Όντομ, ο οποίος τότε ήταν μέλος της ομάδας Los Angeles Lakers. Παντρεύτηκαν ένα μήνα αργότερα, στις 27 Σεπτεμβρίου και εκείνη άλλαξε το όνομα της σε Κλοέ Καρντάσιαν Όντομ. Μάλιστα, τη σεζόν 2011-2012, έπαιξαν μαζί και στο reality show "Khloe & Lamar". Τον Δεκέμβριο του 2013, έπειτα από μήνες που βρίσκονταν σε διάσταση, η Καρντάσιαν κατέθεσε αίτηση διαζυγίου ζητώντας να αφαιρέσει και το επώνυμο Όντομ. 
Το ζευγάρι υπέγραψε ξανά έγγραφα διαζυγίου τον Ιούλιο του 2015. Τον Οκτώβριο της ίδιας χρονιάς όμως κι ενώ το διαζύγιο δεν είχε λάβει ακόμη την τελική έγκριση, η Καρντάσιαν ζήτησε να αποσυρθεί η αίτηση, προκειμένου να μπορέσει να φροντίσει ως σύζυγος τον Όντομ που νοσηλεύονταν σε κρίσιμη κατάσταση, έπειτα από επίσκεψη του σε πορνείο. Τελικά Καρντάσιαν και Όντομ, χώρισαν τον Οκτώβριο του 2016 και δύο μήνες αργότερα, εκδόθηκε το διαζύγιο τους.
Λίγο αργότερα, γνώρισε τον επίσης καλαθοσφαιριστή Τρίσταν Τόμσον, με τον οποίο απέκτησε μια κόρη, την Τρου (γενν. 12 Απριλίου 2018). Τον Φεβρουάριο του 2019, έγινε γνωστό ότι η Καρντάσιαν χώρισε τον Τόμσον λόγω απιστίας του.
Εγχυματικά

Τα εγχυματικά (Infusoria) είναι τάξη μικροσκοπικών ζωυφίων που ονομάστηκαν έτσι γιατί πρωτοπαρατηρήθηκαν στα εγχύματα φυτικών ουσιών. Αποτελούνται από μια ζελατινοειδή μάζα που περιβάλλεται από μια λεπτή μεμβράνη, που στο σύνολό της ή κατά μέρη φέρει λεπτά και δονούμενα τριχίδια, τις βλεφαρίδες. Με τις βλεφαρίδες αυτές κολυμπούν, συλλαμβάνουν την τροφή τους και τη φέρνουν στο στόμα. Τα εγχυματικά χρησιμοποιούνται στα ιχθυοτροφεία ως τροφή των γόνων, των ψαριών που μόλις έχουν εκκολαφθεί, λόγω του μικρού τους μεγέθους και της υψηλής, για τα ψάρια, θρεπτικής τους αξίας.
2073 Γιάνατσεκ

Φυσικά χαρακτηριστικά

O φασματικός τύπος του Γιάνατσεκ είναι X (κατά SMASSII). Τα υπόλοιπα φυσικά χαρακτηριστικά του είναι άγνωστα.
Ζακ Λε Γκοφ

Βιογραφικό

Γεννήθηκε στη Τουλόν το 1924. Σπούδασε στην Οξφόρδη και την Πράγα. Αποφοίτησε από την École Normale Supérieure. Το διάστημα 1972-1977 διαδέχθηκε τον Φερνάν Μπρωντέλ στην προεδρία του 6ου τμήματος της École Pratique des Hautes Études που το 1975 μετονομάστηκε σε Ανωτάτη Σχολή Κοινωνικών Επιστημών (École Pratique des Hautes Études en Sciences Sociales). Η ενασχόλησή του με το ίδρυμα αυτό σηματοδοτεί την επιθυμία του να ανανεώσει τη μεσαιωνική ιστορία με τη συνδρομή των κοινωνικών επιστημών  και ιδιαίτερα της ανθρωπολογίας. Δείγμα αυτής της νέας οπτικής γωνίας ανάλυσης αποτέλεσε η μελέτη των αντίληψεων γύρω από το ανθρώπινο σώμα κατά τον Μεσαίωνα . Τον ίδιο τον Μεσαίωνα τον θεωρούσε "μητέρα" της σημερινής Ευρώπης, υποστηρίζοντας παράλληλα μια εκ βαθέων μελέτη ιδιαίτερα των άπειρων εσωτερικών διαφοροποιήσεων που περικλύει ως χρονολογικό διάστημα.
Δάσκαλοί του υπήρξαν οι Ζορζ Ντιμπί και Μορίς Λομπάρ. Ανήκε στην τρίτη γενιά της περίφημης σχολής των ''Annales'' μαζί με τους Πιερ Νορά, Φιλιπ Αριές και Μισέλ Βοβέλ, συνεχιστές όλοι τους των Μαρκ Μπλοχ και Λουσιάν Φαμπρ.

Λοιπά Στοιχεία

Ήταν μέλος του Parti Socialiste Unifié από το 1958 μέχρι το 1962. Υπήρξε επιστημονικός συνεργάτης του σκηνοθέτη Ζαν Ζακ Ανό στην ταινία του «Το όνομα του ρόδου», η οποία ήταν βασισμένη στο ομώνυμο μυθιστόρημα του Ουμπέρτο Έκο.
Αυτοκινητοβιομηχανία Ελλάδος

Ιστορία

Η νέα εταιρεία έκανε μια μάλλον φιλόδοξη εμφάνιση στον ελληνικό τύπο, ανακοινώνοντας την εισαγωγή και την παραγωγή των ελληνικών αυτοκινήτων που ονομάζονται Μίνι Τζιπ Scout 127, ένα ευέλικτο επιβατικό όχημα, βασισμένο στο Fiat 127.
Στην πραγματικότητα, το αυτοκίνητο δεν ήταν "ελληνικό", αφού παράχθηκε σύμφωνα με άδεια της ιταλικής εταιρείας Fissore (η οποία, με τη σειρά της, είχε αποκτήσει το σχέδιο από ένα άλλο ιταλικό αμάξωμα). Δεν ήταν ούτε "κατασκευασμένο", αφού τα περισσότερα μέρη εισήχθησαν από την Ιταλία και συναρμολογήθηκαν, με μικρό τοπικό περιεχόμενο, άρα  η εταιρεία δεν ήταν καθόλου μια "βιομηχανία", καθώς ξεκίνησε την λειτουργία της σε μια μικρή μονάδα, και, τέλος, το εμπορικό σήμα Mini Jeep εμφανίστηκε μόνο στο χαρτί (και αυτό μόνο για ένα σύντομο χρονικό διάστημα, δεδομένου ότι υπήρχε μια σύγκρουση με τα δικαιώματα για το όνομα από την αμερικανική εταιρεία Jeep), αφού ήταν όχημα που έφερε το λογότυπο της Fiat.
Παρ ' όλα αυτά, η εισαγωγή του Scout 127 ήταν αρκετά επιτυχής. Αυτό το είδος "έξυπνου" αυτοκινήτου ήταν κατάλληλο για την ελληνική αγορά. Θα μπορούσε να χρησιμοποιηθεί ως εμπορικό όχημα, καθώς και ως επιβατικό αυτοκίνητο (με ορισμένες δυνατότητες εκτός δρόμου), ενώ ο σχεδιασμός του δημιούργησε ένα μοντέρνο "διασκεδαστικό αυτοκίνητο". Το πιο σημαντικό, όμως, ήταν μια αναδιάταξη του Ελληνικού νόμου που κατηγοριοποιούν τέτοια αυτοκίνητα ως φθηνά "επαγγελματικά οχήματα". Έτσι, η Α. Ελλάδος ήταν η δεύτερη (μετά από τη Namco) σε σειρά ελληνική εταιρεία που εισήγαγε παρόμοια αυτοκίνητα, που διεκδικούσαν μέρος της αγοράς.
Καθώς η ζήτηση για το αυτοκίνητο αυξήθηκε, η Α. Ελλάδος κατασκεύασε ένα μεγαλύτερο εργοστάσιο στην Θήβα το 1978, ενώ το τοπικό περιεχόμενο σταδιακά αυξήθηκε σχεδόν κατά 50%. Το Scout 127 (εν τω μεταξύ μετονομάστηκε σε Amico 127) έλαβε λίφτινγκ από την εταιρεία, η οποία παρουσίασε επίσης μια έκδοση-φορτηγάκι. Το 1978 η Α. Ελλάδος δημιούργησε δικό της μοντέλο, το Πόκερ 126, ακολουθώντας παρόμοια φιλοσοφία, με αυτή του Fiat 126 (αυτό το αυτοκίνητο δεν ήταν τόσο επιτυχημένο, καθώς πούλησε μόνο 253 κομμάτια). Επιπλέον, η εταιρεία συγκέντρωσε μια σειρά από άλλα είδη, συμπεριλαμβανομένών των Fiat 238 και των φορτηγών Fiat 900T.
Ωστόσο, από το 1984, η αγορά για τα επιβατηγά/δημόσιας υπηρεσίας αυτοκίνητα έπεσε δραματικά, μετά από μια αλλαγή στο Ελληνικό νόμο (όπως αυτό ερμήνευσε με τρόπους να επιτρέπονται τα πολυτελή SUV να μπορούν να χαρακτηρίζονται ως "φορτηγά"). Αυτή η εξέλιξη ήταν καταστροφή για τις περισσότερες ελληνικές εταιρείες που παράγουν τα εν λόγω οχήματα, συμπεριλαμβανομένου και της Α. Ελλάδος. Η εταιρεία διέκοψε τη λειτουργία της, αφού είχαν παραχθεί 6.620 οχήματα, με τη συντριπτική πλειοψηφία (6.021) να είναι Scout/Amico 127. Οι εγκαταστάσεις αποκτήθηκαν το 1988 από την Αυτομηχανική, μια εταιρεία που ιδρύθηκε το 1979 από πρώην στελέχη της Α. Ελλάδος.
Γκόρνι Βίσνικ

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Βαϊρένγκτε

Δημογραφικά στοιχεία

Σύμφωνα με την ινδική απογραφή του 2011, ο συνολικός πληθυσμός της πόλης του Βαϊρένγκτε είναι 10.554 άτομα. Υπάρχουν 5.649 άνδρες και 4.905 γυναίκες.
Τα άτομα κάτω των 6 ετών είναι 1.441, αποτελώντας το 13.65 % του συνολικού πληθυσμού τυο Βαϊρένγκτε. Η αναλογία φύλου γυναικών είναι 868, η οποία είναι χαμηλότερη από το πολιτειακό μέσο όρο, που είναι 976. Επιπλέον, η αναλογία φύλου στα παιδιά είναι περίπου 1013, υψηλότερο από το πολιτειακό μέσο όρο, που είναι 970. Το ποσοστό αλφαβητισμού στο Βαϊρένγκτε είναι 94.73%, υψηλότερο από το πολιτειακό μέσο όρο του 91.33%. Ο αλφαβητισμός ανδρών είναι γύρω στο 95.24%, ενώ το ποσοστό αλφαβητισμού γυναικών είναι 94.14%.
Υπάρχουν 1.931 νοικοκυριά στο Βαϊρένγκτε.

Μέσα ενημέρωσης

Οι μεγαλύτερες εφημερίδες στο Βαϊρένγκτε είναι η Vairengte Aw  και η Rengkhawpui.

Συνδεσιμότητα

Το Βαϊρένγκτε συνδέεται οδικώς, σιδηροδρομικώς και αεροπορικώς με την υπόλοιπη χώρα.
Αθανάσιος Πλεύρης

Βιογραφία

Γεννήθηκε στην Αθήνα. Είναι γιος του Κωνσταντίνου Πλεύρη. Φοίτησε στη Νομική Σχολή του Πανεπιστημίου Αθηνών, όπου έλαβε Διδακτορικό τίτλο στο ποινικό δίκαιο. Επίσης έχει λάβει μεταπτυχιακό τίτλο Ιατρικού Δικαίου στο Πανεπιστήμιο της Χαϊδελβέργης. Κατά την παραμονή του εκεί, το 2002 διετέλεσε πρόεδρος των Ελλήνων και Κυπρίων Φοιτητών του Πανεπιστημίου. 
Υπηρέτησε τη στρατιωτική του θητεία ως δεκανέας πεζοναύτης.

Πολιτική σταδιοδρομία

Σύμφωνα με το δημοσιογράφο-ερευνητή Δημήτρη Ψαρρά, ο Θάνος Πλεύρης πολιτεύτηκε μετά την απόσυρση από την εκλογική δράση του πατέρα του, όταν κρίθηκε ότι η προβολή του δεύτερου δε συμβάδιζε με την καινούργια στρατηγική του ΛΑΟΣ. Μετά από πρόταση του Καρατζαφέρη και ομόφωνη απόφαση του συνεδρίου του ΛΑΟΣ, ο Πλεύρης εξελέγη στο Εκτελεστικό Γραφείο του κόμματος.
Συμμετείχε στις Νομαρχιακές Εκλογές του 2006 με το Συνδυασμό ΥΠΕΡΛΑΟΥ και ήλθε πρώτος σε ψήφους από το συνδυασμό του.
Στις εκλογές της 16ης Σεπτεμβρίου 2007 εξελέγη βουλευτής Α΄ Αθηνών με τον ΛΑ.Ο.Σ, όντας πρώτος σε ψήφους για το κόμμα του στην περιφέρεια της Α΄ Αθηνών (6.942 ψήφοι). Σε συνέντευξή του στον «Ελεύθερο Κόσμο», ο Γιάννης Σχοινάς, εκδότης του Κώστα Πλεύρη, είπε ότι είχε δώσει γραμμή για την υπερψήφιση του Θάνου Πλεύρη στην Α' Αθηνών, ενώ μετά την εκλογή του ο ίδιος ο Πλεύρης είχε δηλώσει «μέρος αυτής της κατεύθυνσης ως υιός» που «δημιούργησε» ο πατέρας του, αλλά ότι δεν είχε παραλάβει κάποιο «πελατολόγιο». Στο τέλος του έτους έδωσε συνέντευξη στο φυλλάδιο Ελλήνιον Σάλπισμα που εξέδιδε ο πατέρας του λέγοντας ότι αισθάνεται «ιδιαίτερον ψυχικόν δεσμόν» με τους αναγνώστες του.
Στις ευρωεκλογές της 7ης Ιουνίου 2009 εξελέγη ευρωβουλευτής.
Στις βουλευτικές εκλογές του Οκτωβρίου 2009 επανεξελέγη βουλευτής πρώτος ανάμεσα στους υποψήφιους του ΛΑΟΣ με 11.431 σταυρούς.
Στις 21 Μαΐου 2012, ανακοίνωσε την αποχώρησή του από τον Λαϊκό Ορθόδοξο Συναγερμό του Γιώργου Καρατζαφέρη για να συστρατευθεί με την Νέα Δημοκρατία. Η αποχώρησή του, είναι αποτέλεσμα και της επιθυμίας του Γιώργου Καρατζαφέρη να μην συνεργαστεί με ΝΔ και το κόμμα να κατέβει αυτόνομα στις Εθνικές Εκλογές της 17ης Ιουνίου 2012.
Ο Θάνος Πλεύρης τοποθετήθηκε από τον πρωθυπουργό Αντώνη Σαμαρά πριν τις εκλογές στην 9η θέση της Α' Αθηνών αφού οι εκλογές έγιναν χωρίς σταυρό προτίμησης. Η Ν.Δ. εξέλεξε 8 βουλευτές στην Α Αθηνών και ο Θάνος Πλεύρης ήταν ο πρώτος επιλαχών. Στις 3 Νοεμβρίου του 2014 ορκίστηκε βουλευτής του Ελληνικού Κοινοβουλίου με το κόμμα της Ν.Δ. αντικαθιστώντας τον Δημήτρη Αβραμόπουλο ο οποίος παραιτήθηκε από το βουλευτικό του αξίωμα για αναλάβει τα νέα του καθήκοντα στην Κομισιόν.
Πρώτη Κατηγορία Β ποδοσφαίρου Βελγίου

Ιστορία

Η Πρώτη Κατηγορία Β δημιουργήθηκε το 2016 ως διάδοχος της Δεύτερης Κατηγορίας μετά από αναμόρφωση του βελγικού συστήματος ποδοσφαιρικών πρωταθλημάτων, με σκοπό τον αριθμό των επαγγελματικών συλλόγων μειωμένο σε 24 και τον αριθμό των ομάδων στο δεύτερο επίπεδο της ποδοσφαιρικής πυραμίδας σε 8.

Μορφή διοργάνωσης

Η περίοδος περιλαμβάνει δύο ξεχωριστούς γύρους στους οποίους και οι 8 ομάδες αγωνίζονται μεταξύ τους σε εντός και εκτός έδρας αγώνες. Οι νικήτριες και των δύο γύρων αγωνίζονται μεταξύ τους με σκοπό την άνοδο στην Πρώτη Κατηγορία Α. Οι τρεις πρώτες ομάδες, εκτός από την ομάδα που κέρδισε την άνοδο, μετέχουν σε αγώνες πλέι οφ μαζί με τις ομάδες που τερμάτησαν στις θέσεις 7 έως 15 της Πρώτης Κατηγορίας Α, για ένα εισιτήριο στο Γιουρόπα Λιγκ. Οι υπόλοιπες τέσσερις ομάδες μετέχουν σε πλέι οφ υποβιβασμού, με την τελευταία ομάδα να υποβιβάζεται στην Πρώτη Ερασιτεχνική.
616 Έλλη

Φυσικά χαρακτηριστικά

Η μέση διάμετρος της Έλλης εκτιμάται σε 18 ± 1,5 χιλιόμετρα. O φασματικός τύπος της είναι S (λιθώδης), ενώ το άλβεδό της είναι 0,2866. Η Έλλη περιστρέφεται γύρω από τον εαυτό της μία φορά κάθε 5 ώρες 18 λεπτά και 4 δευτερόλεπτα.
Σμηνίτης

Ελληνική Πολεμική Αεροπορία

Στην Ελληνική Πολεμική Αεροπορία διακρίνονται σε Επαγγελματίες Οπλίτες (ΕΠΟΠ) και σε πολίτες που υπηρετούν την υποχρεωτική στρατιωτική θητεία. Όλοι οι πολίτες που υπηρετούν την υποχρεωτική στρατιωτική θητεία, παρουσιάζονται και την υπηρετούν ως Σμηνίτες.
Οι ΕΠΟΠ σμηνίτες είναι αρχαιότεροι των στρατευσίμων και κατώτεροι από τους Υποσμηνίες.
Οι αντίστοιχοι κατώτατοι βαθμοί στον Στρατό Ξηράς είναι ο Στρατιώτης και στο Πολεμικό Ναυτικό ο Ναύτης.

Ετυμολογία

Η λέξη Σμηνίτης προέρχεται από το σμήνος + -ίτης, κατάληξη πολλών λέξεων, όπως οπλίτης, πολίτης κλπ.

Άλλες χώρες

Η αντίστοιχη κατώτατη βαθμίδα στις αγγλόφωνες αεροπορικές δυνάμεις, καλείται Airman. Oι οπλίτες θητείας φέρουν αετό και στα 2 μανίκια, ενώ οι ΕΠΟΠ φέρουν κάτω από τον αετό χρυσό παραλληλόγραμμο συρίτιο.
Η Ελίζα και οι άλλοι

Επισκόπηση

Το σενάριο ήταν του Αλέξανδρου Ρήγα, ενώ σε μερικά επεισόδια συνεργάστηκε με τους ηθοποιούς Μάνο Τσότρα και Άβα Γαλανοπούλου στη συγγραφή του σεναρίου, και η σκηνοθεσία του Γρηγόρη Πετρινιώτη, ενώ τον πιλότο της σειράς σκηνοθέτησε ο Κωστής Τσώνος. Η σειρά εξιστορούσε την οικογενειακή συμβίωση μιας ρομαντικής «μεγαλοκοπέλας» με την κυνική «τεκνατζού» μαμά της.
Η Ελίζα εργάζεται σε μεγάλη ασφαλιστική εταιρεία. Έχει ως προϊστάμενό της τον Κυριάκο και οι κοντινοί συνάδελφοί της είναι η Λουκία και η Αννούλα. Ουσιαστικά αντιπαθεί τη δουλειά της, αφού ο γνωστός «κρυφός» της πόθος είναι να ασχοληθεί με τον κινηματογράφο ανεξαρτήτως ειδικότητας. Οι χώροι που τη βλέπουμε να κινείται κυρίως είναι το γραφείο και το σπίτι, αν και δεν αποκλείονται και οι άλλοι αν χρειαστεί. Κεντρικός άξονας της σειράς είναι η ακραία κινηματογραφοφιλία της Ελίζας. Η σάτιρα βασίζεται στην κατά κανόνα αποτυχημένη προσπάθειά της να μεταφέρει στην καθημερινή της ζωή στοιχεία και καταστάσεις από κινηματογραφικές ταινίες και τις αντίστοιχες ηρωίδες τους. Παρακολουθούμε την Ελίζα σε μια μάλλον αδιάφορη ζωή, απέναντι στην οποία αντιπαρατάσσει τη φαντασία της που έχει τροφοδοτηθεί από ατέλειωτες ώρες σε αίθουσες κινηματογράφων ή μπροστά στο βίντεο. Ορμώμενη από το σινεμά, φτιάχνει τα δικά της σενάρια, μοιράζει ρόλους, αλλάζει συμπεριφορές όπως αυτή κάθε φορά θέλει.
Το εκάστοτε αντικείμενό της σειράς μπορεί να ολοκληρώνεται σε ένα ή δύο επεισόδια ή και να διαγράφει ένα μεγαλύτερο κύκλο. Δίπλα της ο περίγυρος (Μαργαρίτα, Λουκία, Αννούλα, Κυριάκος, Γιώργος) προσπαθεί να την προσγειώνει, άλλοτε με επιτυχία, άλλοτε όχι. Κοντά σ' αυτούς, σημαντικό ρόλο για την πραγματικότητα και το παραμύθι της Ελίζας, παίζουν οι guest stars που απαιτούνται για τις διάφορες ιστορίες, οι οποίες λειτουργούν είτε σε μεμονωμένες αναφορές στοιχείων, σχέσεων, χαρακτήρων από διάφορες ταινίες, είτε ξετυλίγονται μπροστά μας ολοκληρωμένες, αλλά φυσικά διαφοροποιημένες.

Επεισόδια

1. Σχέσεις στοργής
2. Ωραία, νέα και... ατυχής
3. Του αγοριού απέναντι
4. Χατζηπέτρου και υιός (Α' μέρος)
5. Χατζηπέτρου και υιός (Β' μέρος)
6. Μέθυσε απόψε το κορίτσι μου
7. Πάρτυ γενεθλίων (Α' μέρος)
8. Πάρτυ γενεθλίων (Β' μέρος)
9. Μπλε ποδιές
10. Ώρες αγωνίας
11. Τα ξένα χέρια... είναι μαχαίρια
12. Ολέθρια σχέση
13. Τα πουλιά πεθαίνουν τραγουδώντας
14. Ο φίλος μου ο Στράτος
15. Ωραίε μου κύριε (Χριστουγεννιάτικο, εορταστικό επεισόδιο)
16. Το γυμνό και χάριν έχει (Πρωτοχρονιάτικο, εορταστικό επεισόδιο)
17. Έγκλημα... στο Ακρόπολις Εξπρές (Α' μέρος)
18. Έγκλημα... στο Ακρόπολις Εξπρές (Β' μέρος)
19. Νύχτα είναι... θα περάσει
20. Ήρθες και θα φύγεις
21. Η κυρία διευθυντής
22. Όλα για τον Γιώργο
23. Μάνα κουράγιο
24. Η εξαφάνιση της γηραιάς κυρίας (Α' μέρος)
25. Η εξαφάνιση της γηραιάς κυρίας (Β' μέρος)
26. Γάμος αλά Γαλλικά
27. Ένας φίλος ήρθε απόψε απ' τα παλιά
28. Έρωτας δίχως αύριο
29. Κορίτσια ο Κούρκουλος
30. Να ζει κανείς ή να συζεί
31. Η ζωή μου με τον Άκη
32. Πίτσες κατ' οίκον
33. Το πένθος ταιριάζει στις Χάριτες
34. Κανείς δεν είναι τέλειος
35. Τα κόκκινα φανάρια
36. Η Ελίζα στο ναυτικό
37. Ημέρες τηλεόρασης
Λαϊκό Κόμμα Νότιου Τιρόλου

Πρόσφατη ιστορία

Στις επαρχιακές εκλογές του 2003 το SVP κέρδισε 55,6% των ψήφων και 21 επαρχιακούς βουλευτές σε σύνολο 35. Ο Λούις Ντούρνβαλντερ, Πρόεδρος της Επαρχίας από το 1989, επέστρεψε για τέταρτη φορά στο αξίωμα, επικεφαλής του συνασπισμού που αποτελείται από τους Δημοκράτες της Αριστεράς και μια τοπική συμμαχία μεταξύ του Democracy is Freedom – The Daisy και της Union of Christian and Centre Democrats.
In the 2004 European Parliament election the SVP formed an electoral alliance with The Olive Tree. The party's share of votes fell for the first time down 50%, stopping at 46.7% (–9.3% from 1999, mainly because of the big win of the Greens (13.2%, +6.5%). However Michl Ebner was elected MEP with more than 90,000 preferences and a Green, Sepp Kusstatscher (a former member of the internal left of the SVP), was elected too.
Στις 2006 general election the party was part of the winning coalition The Union and garnered three senators and four deputies, which included one for its sister-party in Trentino, the Trentino Tyrolean Autonomist Party.
Όθων της Αυστρίας

Βιογραφία

Γεννήθηκε στη Βιέννη και ήταν ο έκτος γιος του Αλβέρτου Α΄ της Γερμανίας και της Ελισάβετ των Γκορίτσια, κόρη του Μάινχαρτ Β΄ δούκα της Καρινθίας. Αδέλφια του ήταν ο Ροδόλφος Α΄ της Βοημίας, ο Φρειδερίκος διεκδικητής βασιλιάς της Γερμανίας, ο Λεοπόλδος Α΄, ο Αλβέρτος Β΄ και ο Ερρίκος. 
Από τα αδέλφια του ο Φρειδερίκος προσπάθησε να εκλεγεί βασιλιάς της Γερμανίας, αλλά ηττήθηκε από τον Λουδοβίκο Δ΄ Βίττελσμπαχ στη μάχη του Μύλντορφ το 1322. Για να συμφιλιωθούν οι δύο Οίκοι, ο Όθων Δ΄ νυμφεύτηκε την Ελισάβετ, κόρη του Στεφάνου Α΄ δούκα της Βαυαρίας και εξαδέλφου του Λουδοβίκου Δ΄. Το 1327 γεννήθηκε ο πρώτος γιος του και με την ευκαιρία αυτή ίδρυσε το αββαείο του Νόιμπεργκ στη Στυρία και το παρεκκλήσιο του Αγ. Γεωργίου στον Αυγουστινιανό ναό της Βιέννης. Όταν η Ελισάβετ απεβίωσε το 1330, τάφηκε στο ναό του αββαείου του Νόιμπεργκ. 
Από το 1329 και έπειτα ο Όθων Δ΄ διοίκησε τις κτήσεις στη Σουηβία, που ήταν οι παλαιές κτήσεις των Αψβούργων και αργότερα ονομάστηκαν Πέραν Αυστρία. Το 1330 ο Αλβέρτος Β΄ και ο Όθων Δ΄ έλαβαν το δουκάτο της Αυστρίας και Στυρίας. Ο Λουδοβίκος Δ΄ τον έκανε αντιπρόσωπό του (vicar). Για να κάνει δεσμούς με τον Οίκο του Λουξεμβούργου, νυμφεύτηκε την Άννα, κόρη του Ιωάννη της Βοημίας. Ο αδελφός της Κάρολος Δ΄ έγινε βασιλιάς της Γερμανίας. 
Το 1335 απεβίωσε ο θείος του Ερρίκος Γκοριτσία δούκας της Καρινθίας χωρίς άρρενα τέκνα και ο Λουδοβίκος Δ΄ παραχώρησε φεουδαλικά τις περιοχές Καρινθία, Καρνιόλη, Τυρόλο στον Αλβέρτο Β΄ και στον Όθωνα Δ΄. Η τελετή ανάληψης της Καρινθίας από τους δύο αδελφούς έγινε με το παλαιό τυπικό της Καραντανίας (ρωμαϊκό όνομα της Καρινθίας) στο πεδίο Τσόλφελντ. Από τότε ενδιαφερόταν πιο πολύ για την Καρινθία. Το 1337 ίδρυσε το ιπποτικό Τάγμα Εταιρεία του Ναού για τη σταυροφορία εναντίον των Πρώσων και Λιθουανών παγανιστών. Το προσωνύμιό του ο Εύθυμος προέρχεται από την εορταστική ζωή της Αυλής.
Απεβίωσε το 1339 στο αββαείο του Νόιμπεργκ. Τον διαδέχθηκαν οι δύο ανήλικοι γιοί του, που όμως απεβίωσαν το 1344, ίσως δηλητηριασμένοι. Από τους αδελφούς του μόνο ο Αλβέρτος Β΄ είχε άρρενα τέκνα, τα οποία κληρονόμησαν τις κτήσεις.
Μαρτσέλλο Μαστρογιάννι

Προσωπική ζωή

Το 1950 παντρεύτηκε την ηθοποιό Φλόρα Καραμπέλλα και απέκτησαν μια κόρη, την Μπάρμπαρα. Η πρώτη του σοβαρή σχέση που ακολούθησε ήταν με τη Φέι Ντάναγουει. Ύστερα από τρία χρόνια τον εγκατέλειψε, καθώς τον περίμενε να πάρει διαζύγιο από την πρώην σύζυγό του - κάτι που ως καθολικός αρνιόταν. Με την συμπρωταγωνίστριά  του επί μια τετραετία Κατρίν Ντενέβ απέκτησαν μια κόρη, την Κιάρα. Από το 1976 συνδέθηκε με την σκηνοθέτιδα Άννα Μαρία Τατό, με την οποία έζησε μέχρι το θάνατό του. Αν και άρρωστος, από καρκίνο στο πάγκρεας, εργαζόταν μέχρι τους τελευταίους μήνες της ζωής του και στο θέατρο και στον κινηματογράφο.

Καριέρα

Στην οθόνη είχε το ντεμπούτο του, ως κομπάρσος, στην ταινία  Μαριονέτες(1939). Στη σκηνή πρωτοεμφανίστηκε με το έργο Angelica (1948) όπου συμπρωταγωνίστησε με την Τζουλιέτα Μαζίνα, σύζυγο του Φεντερίκο Φελίνι. Τότε τον ανακάλυψε ένας από τους βοηθούς του Λουκίνο Βισκόντι και ξεκίνησε μια δεκαετή συνεργασία. Ορισμένα από τα έργα που εμφανίσθηκε ήταν: Λεωφορείο ο πόθος, Ο θάνατος του εμποράκου, Θείος Βάνιας. Το ντεμπούτο του στον κινηματογράφο, ως ηθοποιός, ήταν στο έργο του Ρικάρντο Φρέντα Οι άθλιοι (1948). Από το 1949-1956 έπαιζε μικρούς ρόλους σε έργα των Ντίνο Ρίζι, Μάριο Μονιτσέλι κ.α. Έφτασε στην κορύφωση της καριέρας του με τις ταινίες Λευκές Νύχτες (1957) του Λουκίνο Βισκόντι, Ο Κλέψας του Κλέψαντος (1958) του Μάριο Μονιτσέλι και Διαζύγιο αλά Ιταλικά (1961) του Πιέτρο Τζέρμι που τον καθιστούν ως έναν από τους πρώτους κωμικούς της Ιταλίας. Η ταινία La Dolce Vita (1960) του Φεντερίκο Φελίνι του χάρισε παγκόσμια φήμη. Συνολικά, εμφανίσθηκε σε περισσότερα από 150 έργα.
Ανατολική Φραγκίστα Ευρυτανίας

Γεωγραφία - Ιστορία

Η Ανατολική Φραγκίστα είναι ένα από τα πιο ιστορικά και πιο παλιά χωριά της Ρούμελης και το παρελθόν της είναι συνυφασμένο με την πορεία ολόκληρης της Ευρυτανίας και φυσικά της Κεντρικής Ελλάδας. Η ονομασία της και η ύπαρξή της αναφέρεται από τον 14ο αιώνα. 
Τα χωριά της ονομάστηκαν Πολιτοχώρια γιατί ένα σημαντικό μέρος των κατοίκων τους ξενιτεύονταν στην Κωνσταντινούπολη κι εργαζόταν εκεί. Το γεγονός αυτό, υπήρξε καθοριστικό για την εξέλιξη και την πορεία της Ανατολικής Φραγκίστας. Εξαιτίας της σχέσης που ανέπτυξε με την Κωνσταντινούπολη, το χωριό εξελίχθηκε σε ένα από τα πλουσιότερα των Πολιτοχωρίων. Εκτός από την εισροή πλούτου από την Πόλη η οικονομία του χωριού στηρίζονταν στη κτηνοτροφία και τη μεταξοβιοτεχνία. Όταν έπαψε η Κωνσταντινούπολη να αποτελεί πόλο έλξης για τους κατοίκους της Ανατολικής Φραγκίστας, ένας σημαντικός αριθμός από αυτούς στράφηκε προς τις χώρες της Βόρειας Αμερικής και πολλοί εγκαταστάθηκαν και πρόκοψαν σε πόλεις των Ηνωμένων Πολιτειών. Η Ανατολική Φραγκίστα ευτύχισε να βρίσκεται κοντά στους βασικούς οδικούς άξονες που ένωναν τα περασμένα χρόνια τις μεγάλες πόλεις και τα διαμερίσματα της Κεντρικής Ελλάδας. 

Αξιοθέατα

Στην κεντρική πλατεία  βρίσκεται το Ηρώο του χωριού, με μνημείο των πεσόντων και προτομών του έφεδρου ανθυπολοχαγού Δημητρίου Ε. Ζώτου (έργο του γλύπτη Χρήστου Καπράλου) που έπεσε στον Ελληνοϊταλικό πόλεμο. Στον ίδιο χώρο βρίσκεται και η προτομή του Γεωργίου Καφαντάρη, έργο της γλύπτριας Βάσως Καπάνταη που έγινε με δαπάνες του Συλλόγου "Οι δώδεκα Απόστολοι". Στην είσοδο της πλατείας έχει χτιστεί ωραιότατη πέτρινη βρύση. Δίπλα από τους Αγίους Αποστόλους βρίσκεται το πατρικό σπίτι του Γεωργίου Καφαντάρη 
Στην περιοχή υπάρχουν δύο παλιά μοναστήρια. Το πρώτο, η Ιερά Μονή της Μεταμόρφωσης του Σωτήρος ή Σωτήρα που χτίστηκε στα μέσα του 16ου αιώνα και ανακαινίστηκε το 1725 ενώ το έτερο της Παναγίας (Γέννεση Της Θεοτόκου), χρονολογείται και αυτό την ίδια ακριβώς περίοδο. Κοντά στο χωριό, βρίσκεται και ο ανεξερεύνητος αρχαίος οικισμός Παλιοχωράκια. Νότια του χωριού, υπάρχει η βρύση του «Κοσμά». Το όνομά της το οφείλει κατά πάσα πιθανότητα στον Ιεραπόστολο Κοσμά τον Αιτωλό που πέρασε από εκεί.
Θεοφάνης Γ΄ Ιεροσολύμων

Βιογραφικά στοιχεία

Ο κατά κόσμον Καρακάλλος γεννήθηκε το 1570 στη Δημητσάνα και ήταν ανηψιός του πατριάρχη Ιεροσολύμων Σωφρονίου Δ'.
Απεβίωσε στις 15 Δεκεμβρίου 1644.

Συγγραφικό έργο

Συνέγραψε Συνταγμάτιον κατά λατίνων περί εκπορεύσεως του αγίου Πνεύματος και επιστολές.
Γενική Συνέλευση του Ιλινόι

Θητείες των μελών

Όλα τα μέλη της Βουλής των Αντιπροσώπων εκλέγονται για μια διετή θητεία χωρίς όρια θητείας.
Ο κύκλος θητειών της Γερουσίας είναι κλιμακωτός. Για να αποφευχθούν πλήρεις ανατροπές στη σύνθεση της γερουσία (παρεκτός μετά από μια παρεμβαλλόμενη Απογραφή), δεν εκλέγουν γερουσιαστές όλες οι περιφέρειες ταυτόχρονα. Κάθε περιφέρεια της Γερουσίας εκλέγει τα μέλη της για αν υπηρετήσουν δύο τετραετείς θητείες και μία μονοετή θητεία ανά δεκαετία. Η τοποθέτηση της διετούς θητείας στην δεκαετία διαφέρει από περιφέρεια σε περιφέρεια, με τις θητείες κάθε περιφέρειας να ορίζονται ως 2-4-4, 4-2-4, ή 4-4-2. Παρόμοια με τη Βουλή, οι Γερουσιαστές εκλέγονται επίσης χωρίς όρια θητείας.

Αξιωματούχοι

Οι αξιωματούχοι κάθε σώματος της Γενικής Συνέλευσης εκλέγονται στην έναρξη κάθε άρτιου έτους. Οι Αντιπρόσωποι της Βουλής εκλέγουν από τα μέλη της έναν μιλητή και έναν προσωρινό Ομιλητή, τυπικά προερχόμενους από το πλειοψηφικό κόμμα του σώματος. Ο Πολιτειακός Γραμματέας του Ιλινόι συγκαλεί και επιβλέπει την εναρκτήρια συνεδρίαση της Βουλής και την ψηφοφορία για την επιλογή της ηγεσίας. Παρομοίως, οι γερουσιαστές εκλέγουν από το σώμα έναν Πρόεδρο της Γερουσίας, συγκεκλημένοι και υπό την επίβλεψη του κυβερνήτη. Από την υιοθέτηση του τρέχοντος Συντάγματος του Ιλινόι το 1970, ο Αναπληρωτής Κυβερνήτης του Ιλινόι δεν υπηρετεί σε καμία νομοεθτική θέση ως Πρόεδρος της Γερουσίας, και οι εξουσίες του αξιώματος του μεταφέρθηκαν σε άλλα αξιώματα.

Περιορισμοί

Τα μέλη της Γενικής Συνέλευσης δεν μπορούν να φέρουν άλλα δημόσια αξιώματα ή να διοριστούν σε αξίωμα από τον κυβερνήτη, και οι μισθοί τους δεν μπορούν να αυξηθούν κατά την διάρκεια της θητείας τους.

Εξουσίες βέτο

Η Γενική Συνέλευση έχει την εξουσία να υπερβεί βέτο των κυβερνητών μέσω μιας πλειοψηφίας τριών τετάρτων σε κάθε σώμα. Ο κυβερνήτης έχει διαφορετικά είδη βέτο όπως ένα πλήρες βέτο και ένα βέτο ελάττωσης. Αν ο κυβερνήτης αποφασίσει ότι το νομοσχέδιο χρειάζεται αλλαγές, θα ζητήσει βέτο τροποποίησης.